Gabriela Firea s-a antrenat trei ani pentru Primăria Capitalei. Ce spune despre europarlamentare
- Georgiana Dragomir
- 27 martie 2024, 23:35
Preşedintele PSD Bucureşti, Gabriela Firea, susține că are parte de o restatare, după ce nu a fost desemnată candidat pentru încă un mandat la Primăria Capitalei. Ea a recunoscut că s-a pregătit, în ultimii trei ani şi jumătate, pentru a candida la alegerile locale 2024, nu la cele europarlamentare.
Gabriela Firea, despre candidatura la europarlamentare: "Nu a fost proiectul vieții mele"
Gabriela Firea spune că nu se aștepta ca partidul să o trimită "europarlamentar", la Bruxelles, însă, consideră că se va adapta.
"Nu a fost viziunea mea despre viaţă, nu a fost proiectul vieţii mele, dar nu consider că este o retrogradare", a afirmat Gabriela Firea, miercuri seară, la Antena 3, vorbind despre candidatura sa la alegerile europarlamentare.
Întrebată dacă crede că i s-a propus o candidatură pentru o funcţie la Bruxelles pentru a nu mai fi implicată în politica locală, Firea a răspuns: "Eu sper că nu".
"M-au trimis acolo pentru că toţi colegii mei ştiu că sunt un om muncitor, un om dedicat, că după perioada de acomodare voi un membru util al echipei noastre şi voi veni cu idei bune", a adăugat ea.
Firea a menționat spus că va fi preocupată "în special de atragerea de fonduri europene pentru Bucureşti", dar şi de teme precum familia sau egalitatea de şanse. Firea a admis că nu îi va fi "foarte uşor" să lucreze la Bruxelles, având în vedere că familia sa va rămâne în Bucureşti, dar spune că se bazează pe sprijinul celor apropiați", a afirmat Gabriela Firea, pentru sursa precizată.
Loc eligibil la alegerile europarlamentare 2024
Gabriela Firea coordonează campania electorală a medicului Cătălin Cîrstoiu, pentru Primăria Municipiului București, în calitate de președinte al PSD București.
Alegerile europarlamentare se vor desfășura pe data de 9 iunie ac. Ea a declarat că se va concentra pe atragerea fondurilor europene, pentru bucureșteni.
"Nu abandonez Bucureștiul. Mă duc acolo (n.r în Parlamentul European) cu gândul la bucureșteni".